CELEX: 22010D0595
Language: hu
Date: 2010-06-21 00:00:00
Title: 2010/595/EU: Az AKCS–EU Miniszterek Tanácsának 1/2010 határozata ( 2010. június 21. ) a Dél-afrikai Köztársaságnak a felülvizsgált AKCS–EU partnerségi megállapodáshoz való csatlakozásáról

6.10.2010   
            
            
               HU
            
            
               Az Európai Unió Hivatalos Lapja
            
            
               L 263/13
            
         AZ AKCS–EU MINISZTEREK TANÁCSÁNAK 1/2010 HATÁROZATA
   (2010. június 21.)
   a Dél-afrikai Köztársaságnak a felülvizsgált AKCS–EU partnerségi megállapodáshoz való csatlakozásáról
   (2010/595/EU)
   AZ AKCS–EU MINISZTEREK TANÁCSA,
   tekintettel a Cotonouban 2000. június 23-án, egyrészről az afrikai, karibi és csendes-óceáni államok (a továbbiakban: AKCS), másrészről az Európai Közösség és tagállamai között aláírt (1) és Luxembourgban 2005. június 25-én felülvizsgált partnerségi megállapodásra (a továbbiakban: AKCS–EU megállapodás) (2) és különösen annak 94. cikke (1) bekezdésére,
   mivel:
   
               (1)
            
            
               A felülvizsgált AKCS–EU megállapodás annak 93. cikke (3) bekezdésének megfelelően 2008. július 1-jén hatályba lépett.
            
         
               (2)
            
            
               Dél-Afrika – miután 2005. június 25-én aláírta a felülvizsgált AKCS–EU megállapodást – a 2009. június 30-i határidőig nem helyezte letétbe a 93. cikk (4) bekezdése értelmében vett megerősítési okiratot.
            
         
               (3)
            
            
               A felülvizsgált AKCS–EU megállapodás 94. cikke előírja, hogy amennyiben egy állam csatlakozni kíván a megállapodáshoz, a kérelmet az AKCS–EU Miniszterek Tanácsa elé kell terjeszteni és a Miniszterek Tanácsának kell azt jóváhagynia.
            
         
               (4)
            
            
               Dél-Afrika 2009. november 23-án az AKCS–EU megállapodáshoz való csatlakozási kérelmet nyújtott be.
            
         
               (5)
            
            
               Eljárási szabályzatának megfelelően (3) az AKCS–EU megállapodás értelmében létrehozott AKCS–EU Miniszterek Tanácsa írásbeli eljárással jóváhagyhatja a csatlakozási kérelmet,
            
         ELFOGADTA EZT A HATÁROZATOT:
   1. cikk
   A csatlakozási kérelem jóváhagyása
   A Dél-afrikai Köztársaságnak az egyrészről az afrikai, karibi és csendes-óceáni államok, másrészről az Európai Közösség és tagállamai között létrejött, 2000. június 23-án Cotonouban aláírt, és 2005. június 25-én Luxembourgban felülvizsgált partnerségi megállapodáshoz való csatlakozásra irányuló kérelmét jóváhagyják.
   2. cikk
   Hatálybalépés
   Ez a határozat az elfogadását követő napon lép hatályba.
   
      Kelt Ouagadougouban, 2010. június 21-én.
      
         
            az AKCS–EU Miniszterek Tanácsa részéről
         
         
            az elnök
         
         P. BUNDUKU-LATHA
      
   
   
      (1)  HL L 317., 2000.12.15., 3. o.
   
      (2)  Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).
   
      (3)  HL L 95., 2005.4.14., 44. o.